Решение на Общия съд от 13 юли 2022 г. — JF/EUCAP Somalia
(Дело T-194/20)1
(Арбитражна клауза — Международен договорно нает служител на EUCAP Somalia — Мисии в рамките на Общата външна политика и политика на сигурност — Неподновяване на трудовия договор вследствие на оттеглянето на Обединеното кралство от Съюза — Право на изслушване — Равно третиране — Недопускане на дискриминация на основание гражданство — Преходен период, предвиден в Споразумението за оттегляне на Обединеното кралство от Съюза — Жалба за отмяна — Иск за обезщетение — Актове, които не могат да се разглеждат отделно от договора — Недопустимост)
Език на производството: английски
Страни
Жалбоподател: JF (представител: A. Kunst, адвокат)
Ответник: EUCAP Somalia (представител: E. Raoult, адвокат)
Предмет
Основното искане на жалбоподателя е, от една страна, да се отменят на основание член 263 ДФЕС уведомлението на EUCAP Somalia от 18 януари 2020 г. и писмото от 29 януари 2020 г., с които тя е взела решение да не подновява трудовия му договор, и от друга страна, на основание член 268 ДФЕС се иска той да бъде обезщетен за вредите, които е понесъл вследствие от тези актове, а при условията на евентуалност, на основание член 272 ДФЕС се иска тези актове да бъдат обявени за незаконосъобразни, като бъде обезщетен за претърпените от тях вреди
Диспозитив
Отхвърля жалбата.
Осъжда JF да заплати съдебните разноски.
____________
1     ОВ C 201, 15.6.2020 г.